ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड-19 लसीकरण –अद्ययावत स्थिती
राज्ये/केंद्रशासित प्रदेशांना 27.90 कोटींहून अधिक लसींच्या मात्रा पुरवण्यात आल्या
राज्ये/केंद्रशासित प्रदेशांकडे, अद्याप 2.58 कोटी लसींच्या मात्रांचा साठा शिल्लक
देशव्यापी लसीकरणाचा भाग म्हणून, केंद्र सरकार सर्व राज्ये आणि केंद्रशासित प्रदेशांना कोविड लसींचा मोफत पुरवठा करत आहे. त्याशिवाय, लसींची थेट खरेदी करण्यासाठी राज्ये आणि केंद्रशासित प्रदेशांना केंद्र सरकार सुविधाही उपलब्ध करुन देत आहे. केंद्र सरकारच्या कोविड महामारी प्रतिबंध आणि व्यवस्थापन धोरणात, चाचण्या, रुग्णाच्या संपर्कातील व्यक्तींचा शोध, उपचार आणि कोविड नियमांचे पालन यासह, व्यापक लसीकरण हा ही एक महत्वपूर्ण उपाय आहे.
कोविड लसीकरणाच्या, व्यापक आणि गतिमान धोरणाच्या तिसऱ्या टप्प्याच्या अंमलबजावणीला, दिनांक 1 मे 2021 पासून प्रारंभ झाला आहे.
या धोरणाअंतर्गत, दर महिन्याला, कोणत्याही लस उत्पादकाकडून एकूण उत्पादित आणि केंद्रीय औषध प्रयोगशाळेने मंजुरी दिलेल्या लसींपैकी 50 टक्के लसी, केंद्र सरकार खरेदी करत आहे. या लसींची खरेदी पुढेही सुरु राहणार असून, पूर्वीप्रमाणेच या लसींचा मोफत पुरवठा राज्ये/केंद्रशासित प्रदेशांना केला जाणार आहे.
सर्व राज्ये/केंद्रशासित प्रदेशांना आतापर्यंत 27.90 कोटींहून अधिक  लसींचा पुरवठा केंद्र सरकारकडून  तसेच राज्यांना थेट खरेदी सुविधेच्या माध्यमातून करण्यात आला आहे.
यापैकी, राज्यांनी वाया गेलेल्या लसींच्या मात्रांसह एकूण 25,32,65,825 लसींच्या मात्रांचा वापर केला आहे.
2.58 कोटींहून अधिक  कोविड लसींच्या मात्रा अद्याप राज्ये/केंद्रशासित प्रदेशांकडे उपलब्ध आहे.
तसेच 19,95,770 लसींच्या मात्रांचा पुरवठा करण्याचे काम सुरू असून पुढील तीन दिवसांत त्या राज्य/केंद्रशासित प्रदेशांना मिळतील.
कृषी मंत्रालय
किमान आधारभूत किंमत धोरण
नवी दिल्ली, 21 सप्टेंबर 2020
कृषी उत्पादन आणि मूल्य आयोगाच्या  शिफारशींनूसार राज्य सरकारे, संबंधित केंद्रीय मंत्रालय/विभाग आणि इतर संबंधित घटकांसोबत चर्चा करुन सरकार 22 कृषी पिकांची किमान आधारभूत किंमत  निश्चित करते.
किमान आधारभूत किंमत निश्चित करताना आयोगाकडून उत्पादनखर्च, विविध पिकांची देशांतर्गत आणि जागतिक बाजारपेठेतील एकंदरीत मागणी-पुरवठा स्थिती, कृषी आणि गैर-कृषी क्षेत्रातील व्यापरशर्ती, अर्थव्यवस्थेवरील संभाव्य परिणाम आणि एकूण उत्पादन खर्चाच्या किमान 50 टक्के लाभ या बाबींची शिफारस केली जाते.
केंद्रीय अर्थसंकल्प 2018-19 मध्ये एकूण उत्पादन खर्चाच्या दीड टक्के एमएसपी पूर्वनिर्धारीतपणे जाहीर करण्यात आले होते. त्यानुसार सरकारने खरीप, रबी आणि इतर व्यापारी पिकांसाठी 2018-19 आणि 2019-20 मध्ये एमएसपीत वाढ करुन किमान 50 टक्के परतावा दिला आहे.
किमान आधारभूत किंमत जाहीर करताना पूर्ण देशाचा विचार केला जातो. सरकारने 22 पिकांसाठी एमएसपी जाहीर केलेली आहे.
केंद्रीय कृषीमंत्री नरेंद्र सिंग तोमर यांनी लोकसभेत काल लेखी उत्तरात ही माहिती दिली.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 2124
आरोग्य आणि कुटुंब कल्याण मंत्रालय
केंद्रीय आरोग्य मंत्री डॉ मनसुख मांडवीय यांची राम मनोहर लोहिया  रुग्णालयाला भेट, कोविड-19 व्यवस्थापनासाठी रुग्णालयाच्या पायाभूत सुविधांची कोविड सज्जता सुनिश्चित करण्यासाठीच्या मॉक ड्रिलचा घेतला आढावा
प्रत्येकाला कोविड प्रतिबंधक वर्तनाचे अनुकरण करण्याचे आणि कोणत्याही चुकीच्या माहितीला आळा घालण्याचे आवाहन
नवी दिल्ली, 10 एप्रिल 2023
केंद्रीय आरोग्य आणि कुटुंब कल्याण मंत्री डॉ.मनसुख मांडवीय यांनी आज नवी दिल्ली येथील राम मनोहर लोहिया  रुग्णालयाला भेट दिली आणि कोविड-19 व्यवस्थापनासाठी रुग्णालयाची कार्यान्वयन सज्जता सुनिश्चित करण्यासाठी हाती घेतलेल्या मॉक ड्रिलचा आढावा घेतला.
डॉ. मनसुख मांडवीय यांच्या ट्विट संदेशात ते सुविधांची पाहणी करताना आणि कर्मचाऱ्यांशी संवाद साधताना दिसतात.
केंद्रीय आरोग्यमंत्र्यांनी काही दिवसांपूर्वी देशातील कोविड-19 स्थिती आणि प्रतिबंध आणि व्यवस्थापनाच्या सज्जतेसाठी राज्यांच्या आरोग्य मंत्र्यांसोबत आढावा बैठक घेतली. भविष्यात कोणताही उद्रेक झाल्यास त्याची सज्जता सुनिश्चित करण्यासाठी देशभर मॉक ड्रिल आयोजित करण्याचा निर्णय घेण्यात आला. म्हणून, आज सरकारी तसेच खासगी रुग्णालये मॉक ड्रिल घेत आहेत आणि राज्यांचे आरोग्य मंत्री आपापल्या राज्यांमध्ये/केंद्रशासित प्रदेशांमध्ये त्याचा आढावा घेत आहेत.
आरएमएल रुग्णालयाला भेट देताना डॉ. मांडवीय यांनी विभागप्रमुख आणि कर्मचारी यांच्याशी अनौपचारिक संवाद साधला. त्यांनी डॉक्टर, परिचारिका, सुरक्षा आणि स्वच्छता सेवा प्रमुखांच्या बहुमोल सूचना ऐकत त्याच्यासोबत काही वेळ व्यतीत केला. दर्जेदार उपचार पद्धती, संसर्ग नियंत्रणासाठी उपाय, रुग्णालय व्यवस्थापन, स्वच्छता प्रक्रिया आणि रुग्ण-केंद्रित तरतुदींचा या सूचनांमध्ये समावेश होता.
मंत्री आणि वरिष्ठ अधिकाऱ्यांनी रुग्णालये आणि सुविधांच्या तयारी आणि क्षमतेचा आढावा घेतला असून देशभरात यासाठी अभूतपूर्व प्रतिसाद लाभला. केंद्रीय आरोग्यमंत्र्यांनी राज्यांना सतर्क राहण्याचा आणि कोविड 19 व्यवस्थापनासाठी सर्व सज्जता ठेवण्याच्या सूचना याआधीच दिल्या आहेत.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
निती आयोग
नीती आयोगाने ‘कोविड-19 आजाराचे उपशमन आणि व्यवस्थापन : भारतातील राज्ये तसेच केंद्रशासित प्रदेशांमध्ये राबविण्यात आलेल्या आयुष आधारित उपचारपद्धतींच्या माहितीचे संकलन’ केले जारी
नीती आयोगाने देशातील राज्ये तसेच केंद्रशासित प्रदेशांमध्ये राबविण्यात आलेल्या आयुष आधारित उपचार पद्धतींच्या माहितीचे संकलन जारी केले असून त्यामध्ये देशात पसरलेल्या कोविड -19 च्या साथीचे उपशमन तसेच व्यवस्थापन करण्याच्या दृष्टीने सर्व राज्ये आणि केंद्रशासित प्रदेशांनी अंमलात आणलेल्या विविध आयुष आधारित उपक्रमांची तसेच उपचार पद्धतींची तपशीलवार माहिती देण्यात आली आहे.
नीती आयोगाचे उपाध्यक्ष सुमन बेरी तसेच केंद्रीय आयुष आणि महिला, बालविकास राज्यमंत्री डॉ.मुंजपारा महेंद्रभाई काळूभाई यांनी हा संकलनवजा अहवाल जारी केला.
वर्ष 2020 पासून संपूर्ण जगाला कोविड-19 च्या रूपातील सार्वजनिक पातळीवर उद्भवलेल्या अभूतपूर्व आरोग्यविषयक आपत्तीला तोंड द्यावे लागत आहे. भारतात या साथीचे व्यवस्थापन करण्याच्या कामात राज्ये आणि केंद्रशासित प्रदेश सरकारे केंद्र सरकारच्या बरोबरीने काम करत आहेत.भारताच्या कोविड-19 विरोधी लढ्याला अधिक बळकट करण्यासाठी राज्ये आणि केंद्रशासित प्रदेशांच्या आयुष विभागांनी राज्य स्तरावरील आरोग्य विभागांशी सहकारी संबंध प्रस्थापित केले आहेत. त्यामुळे या संदर्भात आयुष उपचारांचा अधिक उत्तम प्रभाव दिसत असून या विश्वासार्हतेच्या बळावर या उपचारांचा प्रसार यापुढेही कायम ठेवण्याची गरज आहे.
हा संकलन अहवाल जारी करताना केंद्रीय आयुष राज्यमंत्री डॉ.मुंजपारा महेंद्रभाई काळूभाई म्हणाले, “ कोविड-19 महामारीने उभ्या केलेल्या आरोग्यविषयक आपत्तीला तोंड देण्यासाठी भारतात सध्या प्रचलित असलेल्या वैद्यकीय उपचार पद्धतीसोबतच, आयुष पद्धतींनी देखील विविध आघाड्यांवर सक्रीय भूमिका निभावली आहे. पारंपारिक आणि समकालीन आरोग्यसेवा यंत्रणांच्या सामुहिक प्रयत्नांतून आपण जगासाठी एक समग्र आरोग्य सेवा यंत्रणेचा आदर्श नमुना तयार करू शकू अशी मला आशा वाटते,”
आयुष आधारित उपचार पद्धतींचा सारांश तयार करण्यासाठी नीती आयोगाने सर्व राज्य सरकारे तसेच केंद्रशासित प्रदेशांच्या प्रशासनाशी संपर्क साधला आणि त्या सर्वांनी कोविड-19 महामारीचे उपशमन तसेच व्यवस्थापन यासाठी हाती घेतलेल्या आयुष उपचारपद्धतींची माहिती सामायिक करावी अशी विनंती केली.
या संकलनवजा अहवालात समाविष्ट करण्यात आलेल्या उपचार पद्धती पाच विभागांच्या अंतर्गत सादर करण्यात आल्या आहेत:  राज्ये तसेच केंद्रशासित प्रदेशांनी स्वीकारलेल्या पद्धतींची उद्दिष्ट्ये आणि आढावा आयुष विषयक मनुष्यबळ आणि पायाभूत सुविधा हस्तक्षेप तसेच उपक्रम डिजिटल मंच आणि टेली-मेडिसिन या पद्धतींची अंमलबजावणी करण्यात आलेल्या समस्या आणि त्यावरील उपाययोजना. सदर अहवालात केंद्रीय आयुष मंत्रालयाची मार्गदर्शक तत्वे तसेच उपक्रम यांचा सारांश देखील समाविष्ट करण्यात आला आहे.
देशातील पारंपारिक आरोग्यसेवा यंत्रणा अधिक बळकट करण्याची गरज आहे असे हा अहवाल सांगतो. पुराव्यावर आधारलेल्या आयुष उपचार सेवा आणि आधुनिक वैद्यकीय पद्धती यांच्या एकत्रित अंमलबजावणीमध्ये भारताच्या आरोग्य सेवा यंत्रणेला लक्षणीयरीत्या मजबूत करण्याची क्षमता आहे.
या अहवालवजा संकलनाचे संपूर्ण दस्तावेज वाचण्यासाठी कृपया येथे क्लिक करा:
रेल्वे मंत्रालय
मालवाहतूक कार्यात परिवर्तन घडवण्यासाठी रेल्वे मंत्र्यांनी घेतली लॉजिस्टिक उद्योगाच्या धुरिणांसमवेत बैठक
वाहतूक खर्च कमी करण्याच्या दृष्टीने कल्पक आणि किफायतशीर उपाय हवा- पियुष गोयल
नवी दिल्ली, 1 मे 2020
भारतीय रेल्वेच्या मालवाहतूकविषयक घडामोडी आणि कार्यात परिवर्तन घडवण्यासाठी संभाव्य मार्ग आणि साधने यावर चिंतन करण्यासाठी रेल्वे मंत्री पियुष गोयल यांनी आज लॉजिस्टिक उद्योगाच्या धुरिणांसमवेत बैठक घेतली. सुमारे तीन तास चाललेल्या या दीर्घ बैठकीत,मालवाहतूक अधिक प्रभावी आणि किफायतशीर राहण्यासाठी धोरण विषयक सूचना उद्योग क्षेत्राकडून करण्यात आल्या.
कोविड संकटाच्या काळात रेल्वेने बजावलेली महत्वाची भूमिका अधोरेखित करत या काळात जीवनावश्यक वस्तूंचा देशभरात पुरवठा करत रेल्वेने जीवनरेखा म्हणून भूमिका बजावल्याचे रेल्वे मंत्र्यांनी सांगितले.या काळात मुख्य मार्गावरची संलग्नता वाढवणे, देखभालीची कामे यासारखी प्रलंबित कामे करण्यासाठी, त्याचबरोबर नादुरुस्त पूल दुरुस्त करणे किंवा पाडणे, पायाभूत सुविधा विस्तारणे यासाठी या काळाचा उपयोग केल्याचे त्यांनी सांगितले
मालवाहतूक आणि लॉजिस्टिक व्यापारातून समोर आलेल्या विलक्षण संधींची दखल घेण्यात आली असून भविष्यात सेवा उंचावण्यासाठी अनेक उपाययोजना आखण्यात आल्याचे त्यांनी सांगितले.
रेल्वे मंडळाचेअध्यक्ष तसेच इतर अधिकारी आणि लॉजिस्टिक उद्योगातले धुरीण या बैठकीला उपस्थित होते.कालबद्ध वितरण, मालवाहतूक दरांचे सुसूत्रीकरण, लॉजिस्टिक खर्च अधिक किफायतशीर करण्याबाबत तसेच बंदरे आणि टर्मिनलवर मालाची चढ –उतार अधिक प्रभावी करण्याबाबत यावेळी भरीव सूचना करण्यात आल्या.
रेल्वे मंत्र्यांनी या सूचनांचे स्वागत केले.कल्पकता ही गुरुकिल्ली असून वाहतूक खर्च कमी करण्याच्या दृष्टीने कल्पक आणि किफायतशीर उपायाची आवश्यकता त्यांनी व्यक्त केली.B.Gokhale/N.Chitale/D.Rane
(
पंतप्रधान कार्यालय
पंतप्रधानांनी दिल्या ओणमच्या शुभेच्छा
पंतप्रधान नरेंद्र मोदी यांनी नागरिकांना ओणमच्या मंगलदायी सणाच्या शुभेच्छा दिल्या आहेत.
पंतप्रधानांनी आपल्या X पोस्टमध्ये म्हटले आहे;
"सर्वांना ओणमच्या हार्दिक शुभेच्छा! आपल्या सर्वांना उत्तम आरोग्य, अतुलनीय आनंद आणि अपार समृध्दी लाभो. गेल्या अनेक वर्षांपासून, ओणम हा वैश्विक सण बनला आहे आणि तो केरळच्या चैतन्यदायी संस्कृतीचे सुंदर दर्शन घडवितो."
पंतप्रधान कार्यालय
पंतप्रधानांनी सुप्रसिद्ध बंगाली अभिनेता सौमित्र चॅटर्जी यांच्या निधनाबद्दल केला शोक व्यक्त
नवी दिल्ली, 15 नोव्हेंबर 2020
सुप्रसिद्ध बंगाली अभिनेता सौमित्र चॅटर्जी यांच्या निधनाविषयी पंतप्रधान नरेंद्र मोदी यांनी शोक व्यक्त केला आहे.
आपल्या ट्वीट संदेशाद्वारे पंतप्रधान म्हणाले, "सौमित्र चॅटर्जी यांच्या निधनामुळे जागतिक सिनेमाची, पश्चिम बंगाल आणि भारताच्या सांस्कृतिक जीवनाची प्रचंड हानी झाली आहे. त्यांच्या अभिनयातून त्यांनी बंगाली संवेदनशीलता, भावना आणि नीतिमत्ता यांना मूर्त स्वरूप दिले. त्यांच्या निधनामुळे मला क्लेश झाले आहेत. मी त्यांच्या कुटुंबियांचे आणि प्रशंसकांचे सांत्वन करीत आहे. ओम शांती.”Jaydevi PS/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अवजड उद्योग मंत्रालय
नू-जेन मोबिलिटी समीट-2019 चे नितीन गडकरींच्या हस्ते उद्घाटन
नवी दिल्ली, 27 नोव्हेंबर 2019
रस्ते, वाहतूक, नौकानयन मंत्री नितीन गडकरी यांच्या हस्ते आज हरयाणातील मनेसर इथे नु-जेन मोबिलीटी समीट 2019 या परिषदेचे उद्घाटन झाले. ही परिषद इंटरनॅशनल सेंटर फॉर ऑटोमोटिव्ह टेक्नॉलॉजी  या संघटनेने आयोजली आहे.
पर्यायी इंधन व्यवस्था आणि ई-दळणवळण या विषयावर ही परिषद आयोजिल्याबद्दल गडकरी यांनी आयोजकांचे अभिनंदन केले. जैव-डिझेलमुळे कृषी आणि वाहतूक ही दोन्ही क्षेत्रे आमुलाग्रपणे बदलतील, जीवाश्म इंधनांवरचे अवलंबित्व संपेल आणि अखाद्य तेल बियांची मोठ्या प्रमाणावर लागवड होऊ शकेल, असा विचार त्यांनी यावेळेला व्यक्त केला. सरकार वाहन उद्योगाला पुरेसे महत्व देते याबाबत खात्री बाळगावी असे आवाहनही गडकरी यांनी यावेळी केले.
ही तीन दिवसांची परिषद वाहतूक-वाहने क्षेत्रातील आजवरच सर्वात मोठी परिषद आहे. या 15 देशातील वाहतूक तज्ञ त्यांचे संशोधन निबंध सादर करणार आहेत.
G.Chippalkatti/D.Rane
(Visitor Counter : 166
माहिती आणि प्रसारण मंत्रालय
ॲमेझॉन ॲलेक्झावर आकाशवाणी सेवेचा राज्यर्वधन राठोड यांच्या हस्ते प्रारंभ
नवी दिल्ली, 28 सप्टेंबर 2018
ॲमेझॉन ॲलेक्झा स्मार्ट स्पीकरवर आकाशवाणी सेवेचा माहिती आणि प्रसारण राज्यमंत्री  राज्यवर्धन राठोड यांच्या हस्ते आज प्रारंभ करण्यात आला. प्रसारभारतीचे अध्यक्ष ए. सुर्यप्रकाश, प्रसारभारतीचे मुख्य कार्यकारी अधिकारी डॉ. शशी शेखर वेंपती यांच्यासह ॲमेझॉन ॲलेक्झाचे राजीव स्वाहनी आणि माहिती प्रसारण मंत्रालयाचे वरिष्ठ अधिकारी उपस्थित होते. ॲमेझॉन ॲलेक्झावर आकाशवाणीची सेवा म्हणजे जुन्या आणि आधुनिक दळणवळणाचा संगम असल्याचे राज्यवर्धन राठोड यावेळी म्हणाले. या सेवेचा जगभरात राहणाऱ्या भारतीयांना लाभ होईल. जगाच्या कोणत्याही भागात आकाशवाणीचे कार्यक्रम ऐकता येतील असे ते म्हणाले.
ॲमेझॉन ॲलेक्झावर आकाशवाणीच्या विविध भारती आणि चौदा इतर प्रादेशिक भाषेतल्या सेवा उपलब्ध करुन दिल्या जातील. भविष्यात आकाशवाणीच्या संग्रहातला दुर्मिळ ठेवाही ॲमेझॉन ॲलेक्झावर उपलब्ध करुन दिला जाणार आहे.
N.Sapre/N.Chitale/ P.Malandkar
(Visitor Counter : 106
भूविज्ञान मंत्रालय
21 जून 2020 रोजी दिसणार  कंकणाकृती सूर्यग्रहण
 कंकणाकृती सूर्यग्रहण दिसणार आहे. भारताच्या उत्तर भागात काही ठिकाणी  सकाळी कंकणाकृती ग्रहण दिसेल तर देशात इतर ठिकाणी खंडग्रास सूर्यग्रहण पाहता येईल. देहरादून, कुरुक्षेत्र, चामोली, जोशीमठ, सिरसा, सुरतगड अशा काही ठिकाणी कंकणाकृती सूर्यग्रहण दिसणार आहे. कंकणाकृती ग्रहण सुरू असताना भारतात सूर्याचा 98.6 % भाग चंद्रामुळे झाकला जाईल. ग्रहणादरम्यान दिल्लीमध्ये सूर्याचा सुमारे 94 % भाग, गुवाहाटीमध्ये 80 %, पाटणा येथे 78%, सिलचर येथे 75%, कोलकाता येथे 66%, मुंबईमध्ये 62 टक्के, बंगळुरू मध्ये 37% , चेन्नई मध्ये 34 टक्के तर पोर्ट ब्लेअर येथे 28% भाग चंद्रामुळे झाकला जाणार आहे.
भारतीय प्रमाण वेळेनुसार सकाळी 9 वाजून 16 मिनिटांनी ग्रहणाचे वेध सुरू होतील. 10 वाजून 19 मिनिटांनी कंकणाकृती ग्रहणाला सुरुवात होईल. कंकणाकृती ग्रहण दुपारी 2 वाजून 2 मिनिटांनी सुटेल तर खंडग्रास ग्रहण दुपारी 3 वाजून 4 मिनिटांनी सुटेल.
कंकणाकृती ग्रहण कॉंगो, सुदान, इथिओपिया, येमेन, सौदी अरब, ओमान, पाकिस्तानसह भारत आणि चीनच्या उत्तर भागांमधून दिसेल. चंद्राच्या सावलीमुळे होणारे खंडग्रास ग्रहण आफ्रिका  दक्षिण आणि पूर्व युरोप, आशिया  तसेच ऑस्ट्रेलियाच्या उत्तर भागात काही ठिकाणी दिसेल.
सूर्य ग्रहण अमावस्येच्या दिवशी दिसते, जेव्हा चंद्र, पृथ्वी आणि सूर्याच्या मध्ये येतो आणि तिघेही एका सरळ रेषेत असतात. जेव्हा चंद्र पृथ्वीपासून त्याच्या सर्वाधिक लांब अंतरावर राहून सूर्य आणि पृथ्वीच्या मध्ये येऊन सूर्याला झाकतो, मात्र लहान आकारामुळे तो सूर्याला पूर्णपणे झाकू शकत नाही, तेव्हा कंकणाकृती सूर्यग्रहण दिसते. अशा वेळी चंद्र सूर्याच्या मध्यभागी दिसतो आणि सूर्याच्या बाह्याकाराचे कंकण दिसू लागते.
ग्रहण लागलेल्या सूर्याला मोकळ्या डोळ्यांनी कधीही पाहू नये, अगदी थोडा वेळ सुद्धा असा सूर्य मोकळ्या डोळ्यांनी पाहू नये. ग्रहण काळात चंद्रामुळे सूर्याचा जास्तीत जास्त भाग झाकला गेल्यानंतर सुद्धा ग्रहण लागलेला सूर्य मोकळ्या डोळ्यांनी पाहू नये. असे केल्यास डोळ्यांना कायमची इजा होऊ शकते. अंधत्वही येऊ शकते. अॅल्युमिनाईज्ड मायलर, काळे पॉलीमर, शेड क्र. 14 ची वेल्डींग काच किंवा दुर्बीणीतून ग्रहण लागलेल्या सूर्याची प्रतिमा कागदावर प्रक्षेपित करून पाहणे सुरक्षित आहे.
भारतातील विविध ठिकाणांहून हे ग्रहण केव्हा आणि कोणत्या अवस्थेत पाहता येईल, याचे तपशील असणारे कोष्टक सोबत जोडले आहे.
पंतप्रधान कार्यालय
कर्नाटक राज्योत्सवानिमित्त पंतप्रधानांनी कर्नाटकच्या जनतेला शुभेच्छा दिल्या
पंतप्रधान नरेंद्र मोदी यांनी कर्नाटक राज्योत्सवानिमित्त कर्नाटकच्या जनतेला शुभेच्छा दिल्या आहेत.
एका ट्विटमध्ये पंतप्रधान म्हणाले;
"कर्नाटक राज्योत्सवाच्या विशेष प्रसंगी हार्दिक शुभेच्छा. कर्नाटकने तेथील लोकांच्या नवोन्मेषाच्या उत्साहामुळे विशेष ठसा उमटवला आहे. राज्य उल्लेखनीय संशोधन आणि उद्योगांमध्ये आघाडीवर आहे. येत्या काळात कर्नाटक यशाची नवीन शिखरे पादाक्रांत करो . "
पंतप्रधान कार्यालय
युवा टेबलटेनिसपटू विश्वा दिनदयालनच्या अपघाती निधनाबद्दल पंतप्रधानांनी व्यक्त केला शोक
नवी दिल्ली, 18 एप्रिल 2022
विश्वा दीनदयालन या तमिळनाडूच्या युवा टेबल टेनिसपटूच्या अपघाती निधनाबद्दल पंतप्रधान नरेंद्र मोदी यांनी तीव्र दु:ख व्यक्त केलं आहे. त्याच्यासोबतच्या अनेक खेळाडूंकडून विश्वा दीनदयालनच्या खेळाला कायमच पसंतीची दाद मिळत असे. अनेक स्पर्धांमधून त्याने आपली नेत्रदीपक कामगिरी दाखवली आहे, असे पंतप्रधानांनी म्हटले आहे.
"विश्वा दीनदयालन या युवा टेनिसपटूच्या निधनाचे वृत्त अत्यंत धक्कादायक आणि वेदनादायक आहे. विश्वा त्याच्या क्रीडाविश्वात अतिशय लोकप्रिय होता. अनेक स्पर्धांमधून त्याने आपल्या उत्तम कामगिरीची चुणूक दाखवली होती. या अत्यंत दु:खद प्रसंगात, त्याचे कुटुंबीय आणि मित्रपरिवाराप्रती मी माझ्या संवेदना व्यक्त करतो. ओम शांती!" असं पंतप्रधानांनी आपल्या ट्वीट मध्ये म्हटलं आहे.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
भारतीय रेल्वेच्या आठ श्रेणींतील भरतीसंदर्भात खासगी संस्थेने प्रसिद्ध केलेल्या जाहीरातीविषयी स्पष्टीकरण
रेल्वेकडून होणाऱ्या नोकरभरतीची जाहीरात नेहमी रेल्वेकडूनच प्रसिद्ध केली जाते. कोणत्याही खासगी संस्थेला हा अधिकार नाही
कथित जाहीरात बेकायदेशीर असून ही फसवणूक आहे
संस्थेविरोधात रेल्वे कडक कारवाई करणार
भारतीय रेल्वेच्या लक्षात आले आहे की, ““अव्हेस्ट्रेन इन्फोटेक” नावाची संस्था, जिचे संकेतस्थळ www.avestran.in आहे, या संस्थेने 8 ऑगस्ट 2020 रोजी एका प्रमुख दैनिकात जाहीरात प्रसिद्ध केली आहे आणि रेल्वेतील 5285 जागांसाठी 11 वर्षांच्या कंत्राटावर नोकरीसाठी अर्ज मागवले आहेत. अर्जदाराला 750 रुपये ऑनलाईन शुल्क भरावयास सांगण्यात आले आहे आणि अर्ज करण्याची शेवटची तारीख 10 सप्टेंबर 2020 आहे, असे सांगण्यात आले आहे.
यामाध्यमातून सर्वांना सूचित करण्यात येते की, रेल्वेच्या कोणत्याही नोकरभरतीसंदर्भातील जाहिरात नेहमी रेल्वेकडूनच प्रसिद्ध केली जाते. कोणत्याही खासगी संस्थेला हा अधिकार नाही. त्यामुळे ही जाहिरात देणे बेकायदेशीर आहे.
यासंदर्भात, असेही स्पष्ट करण्यात येते की, रेल्वेच्या गट ‘सी’ आणि ‘डी’ गटाची भरती रेल्वेच्या 21 रेल्वे भरती बोर्ड  आणि 16 रेल्वे भरती कक्ष  यांच्याकडून केली जाते, कोणत्याही खासगी संस्थेकडून नाही. भारतीय रेल्वेतील नोकरभरतीला केंद्रकृत रोजगार समाचारच्या माध्यमातून सर्वदूर प्रसिद्धी दिली जाते.
देशभरातील पात्र उमेदवारांकडून ऑनलाईन अर्ज मागवले जातात. एम्प्लॉयमेंट न्यूज/रोजगार समाचारच्या माध्यमातून प्रसिद्ध केलेल्या जाहिरातीसंदर्भात राष्ट्रीय वर्तमानपत्रे आणि स्थानिक वर्तमानपत्रांना सूचक सूचना दिली जाते. तसेच जाहिरात आरआरबी/आरआरसीच्या संकेतस्थळांवर प्रसिद्ध केली जाते. आरआरबी/आरआरसीच्या संकेतस्थळाचा उल्लेख जाहिरातीत नमूद असतो.
पुढे आणखी स्पष्ट करण्यात येते की, रेल्वेने भरतीसंदर्भात कोणत्याही खासगी संस्थेला अधिकार दिले नाहीत, जसे वर नमुद केलेल्या जाहिरातीत नमूद केले आहे.
रेल्वेने या प्रकरणाचा तपास सुरू केला आहे आणि या प्रकरणात सहभागी असलेल्या संस्था/व्यक्तींविरूद्ध कायद्यानुसार कठोर कारवाई करण्यात येणार आहे.B.Gokhale/S.Thakur/P.Kor
वाणिज्य आणि उदयोग मंत्रालय
भारत आणि स्वीडन दरम्यान लवचिक आणि भक्कम भागीदारी निर्माण होण्यासाठी एकत्रित काम करण्याची गरज- पियुष गोयल
नवी दिल्ली, 11 डिसेंबर 2020
भारत आणि स्वीडन यांच्यातली भागीदारी अधिक लवचिक आणि मजबूत करण्यासाठी दोन्ही देशांनी एकत्रित काम करण्याची गरज आहे, असं मत, केंद्रोय उद्योग आणि वाणिज्य मंत्री पियुष गोयल यांनी व्यक्त केले.भारत-स्वीडन व्यापार रणनीती भागीदारी विषयक मुख्य कार्यकारी अधिकाऱ्यांच्या मंचावर बोलतांन ते म्हणाले, की 2020 हे आव्हानात्मक वर्ष होते मात्र आपण या संकटाचे संधीत रुपांतर करायला हवे.
भारतीय अर्थव्यवस्थेचा विस्तार करण्याच्य, समृद्धीच्या नव्या उंचीवर पोहोचण्याच्या आणि 21 व्या शतकातल्या आधुनिक जगात स्पर्धा करण्यास आमच्या प्रयत्नात स्वीडन आमचा भागीदार असलेला आम्हांला आवडेल, असे गोयल म्हणाले. दोन्ही देशातल्या मैत्रीपूर्ण भागीदारीचा विस्तार करण्यात आणि भारताच्या वृद्धी होत जाणाऱ्या अर्थव्यवस्थेत स्वीडनच्या भागीदारीसाठी या मंचाची मदत होईल, असा विश्वास त्यांनी व्यक्त केला.
135 कोटी लोकसंख्येच्या या विशाल देशात जगातल्या सर्वोत्तम उद्योग-व्यवसाय संधी आहेत. आमच्या देशात, खूप मोठा आणि प्रगतीशील मध्यमवर्ग आहे, ज्यांना आपल्या जीवनमनात सुधारणा करण्याची इच्छा आहे. स्वीडीश कंपन्यांना भारतात काम करत या संधींचा उपयोग करायला आवडेल, असा विश्वास त्यांनी व्यक्त केला. तंत्रज्ञानावर आम्ही संध्या भर देत असून यामुळे भारताचा प्राधान्यक्रम कदाचित बदलू शकेल, त्यात स्वीडनची भूमिका महत्वाची ठरू शकेल असे गोयल म्हणाले.
आत्मनिर्भर भारताविषयी बोलतांना ते म्हणाले की, आम्ही उच्च दर्जाच्या उत्पादनांच्या आयातीवर भर दिला आहे. तंत्रज्ञान, कौशल्य, आरोग्याच्या उत्तम सुविधा आणि दर्जेदार शिक्षण भारतात आणण्यासाठी आम्ही प्रयत्न करत आहोत. उत्पादन क्षेत्रात देशांतर्गत आणि परदेशी कंपन्या आल्यास, त्यातून भारतीयांचे उत्पन्न वाढेल, अर्थव्यवस्थेचा विस्तार होण्यास मदत होईल, असे गोयल म्हणाले. कोणत्याही इतर लोकशाही देशांप्रमाणेच स्वीडनही आत्मनिर्भर भारताचा भाग बनू शकेल. यात स्वीडिश कंपन्याची भूमिका महत्वाची ठरु शकेल, असे ते म्हणाले. स्वीडन जगातला महत्वाचा संशोधक देश आहे आणि विविध क्षेत्रात नवनवे तंत्रज्ञान आणण्यात आघाडीवर असतो. त्यामुळे भारताला या भागीदारीचा मोठा लाभ मिळू शकेल, अशी अपेक्षा गोयल यांनी व्यक्त केली.
स्वीडन आणि युरोपीय महासंघाने भारतासाठी आपली दारे अधिक मुक्त करावी अशी अपेक्षा त्यांनी व्यक्त केली. परस्पर व्यापारात येणाऱ्या अडचणी बाजूला केल्यास दोन्ही बाजूंनी उद्योग व्यवसायात वाढ होऊ शकेल, असे ते म्हणाले.
भारतात अधिकाधिक थेट परदेशी गुंतवणूक यावी, यासाठी सरकारी नियमात लवचिकता आणि मुक्त धोरणे आणण्यावर पंतप्रधानांचा भर असून, हा मंच म्हणजे स्वीडन कंपन्यांना भारतात येण्यासाठी आवाहन करण्याची अपूर्व संधी आहे, असे गोयल म्हणाले.
S.Thakur/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190
मत्स्योत्पादन, पशुविकास आणि दुग्धविकास मंत्रालय
केंद्रीय मत्स्यपालन, पशुपालन आणि दुग्धविकास मंत्रालयाकडून स्वातंत्र्याच्या अमृत महोत्सवाअंतर्गत योग कार्यक्रमाचे आयोजन
21 जून 2022 रोजी साजऱ्या होणाऱ्या आंतरराष्ट्रीय योगा दिवस 2022 ची नांदी म्हणून केंद्रीय मत्स्यपालन, पशुपालन आणि दुग्धव्यवसाय मंत्रालय येत्या 9 मे 2022 रोजी योगा काउंटडाऊन कार्यक्रमाचे आयोजन करणार आहे. भारताच्या स्वातंत्र्यप्राप्तीच्या 75 वर्षांच्या स्मरणार्थ स्वातंत्र्याच्या अमृत महोत्सवाअंतर्गत मत्स्यपालन विभागाने सुरु केलेल्या अनेक उपक्रमांपैकी हा एक उपक्रम आहे.
गुजरातमधील पोरबंदर येथे 9 मे 2022 रोजी सुरु होणाऱ्या या कार्यक्रमाचे उद्घाटन केंद्रीय मत्स्यपालन, पशुपालन आणि दुग्धव्यवसाय मंत्री पुरुषोत्तम रुपाला यांच्या हस्ते होईल. मत्स्यपालन विभागाचे सचिव जे.एन.स्वेन यांच्या नेतृत्वाखालील विभागाच्या अधिकारी आणि क्षेत्र अधिकाऱ्यांचे पथक केंद्रीय मंत्र्यांना कार्यक्रमाच्या ठिकाणी घेऊन येतील. याच कार्यक्रमाला समांतर अशा योग काउंटडाऊन कार्यक्रमांचे उद्घाटन केंद्रीय मत्स्यपालन, पशुपालन आणि दुग्धव्यवसाय राज्यमंत्री डॉ.संजीव कुमार बलियान आणि केंद्रीय मत्स्यपालन राज्यमंत्री डॉ.एल.मुरुगन यांच्या हस्ते अनुक्रमे उत्तर प्रदेशात वाराणसी येथे आणि तामिळनाडूमध्ये महाबलीपुरम येथे होणार आहे.
मत्स्यशेती करणारे शेतकरी, मच्छिमार, मत्स्यव्यवसायाशी संबंधित उद्योग आणि नागरी समाज संघटना तसेच मत्स्यपालन परिसंस्थेतील इतर भागधारक, सरकारी अधिकारी आणि स्थानिक जनता यांसह युवावर्ग आणि महिलावर्गातील 1000 हून अधिक व्यक्ती पोरबंदर येथे होणाऱ्या या योग काउंटडाऊन कार्यक्रमात प्रत्यक्ष सहभागी होतील तर अनेक व्यक्ती आभासी पद्धतीने यात भाग घेतील. 21 जून 2022 रोजी साजऱ्या होणाऱ्या आंतरराष्ट्रीय योगा दिवस 2022च्या आधी आयोजित केलेले हे योग काउंटडाऊन कार्यक्रम योगाविषयीची माहिती आणि जाणीव यांचा देशभरात प्रसार करतील तसेच प्रत्येकाच्या दैनंदिन आयुष्यात योगाचे महत्त्व पटवून देण्यासाठी आणि स्वतःचा समग्र विकास तसेच स्वास्थ्य संपादन करण्यासाठी प्रत्येकाला रोज योगसाधना करण्यासाठी प्रोत्साहित करतील.
रेल्वे मंत्रालय
भारतीय रेल्वे मागणीनुसार रेल्वे गाड्या सुरू ठेवणार
एकूण 5381 उपनगरीय आणि 836 प्रवासी रेल्वे सेवा कार्यरत
भारतीय रेल्वे, मागणीनुसार रेल्वे सेवा पुरवणे सुरू ठेवणार आहे. सध्या भारतीय रेल्वेच्या प्रतिदिन सुमारे 1402 विशेष रेल्वे सेवा सुरू आहेत. एकूण पाच हजार 381 उपनगरी रेल्वे सेवा आणि 830 प्रवासी रेल्वे सेवा सुद्धा सुरू आहेत. याशिवाय, विशेष मागणीनुसार 28 क्लोन रेल्वे गाड्याही सुरू आहेत.
एकूण 5381 उपनगरीय रेल्वे सेवा आणि 836 पॅसेंजर प्रवासी रेल्वे सुरू आहेत. याशिवाय गर्दी कमी करण्यासाठी मध्य रेल्वेच्या सुमारे 58 रेल्वे  आणि पश्चिम रेल्वेच्या 60 गाड्या  एप्रिल-मे 2021 मध्ये सुरू करण्यात येणार आहेत. गोरखपुर, पटना, दरभंगा, वाराणसी,गुवाहाटी, बरौनी प्रयागराज, रांची व लखनौ इत्यादी जास्त मागणी असणाऱ्या गंतव्य स्थानांसाठी या गाड्या सोडण्यात येतील.